וסלי סעיד

**וסלי אלן ברנאר סעיד** (בצרפתית: **Wesley Alain Bernard Saïd**; נולד ב-19 באפריל 1995) הוא כדורגלן צרפתי המשחק בעמדת הקיצוני במועדון לאנס מהליג 1.

## קריירת מועדונים
### סטאד רן
סעיד נולד בנואסי-לה-גראן שבקרבת פריז לאב מראוניון (ממוצא קומורי) ואם ממאוריציוס. והוא גדל במחלקת הנוער של סטאד רן. ב-31 באוגוסט 2013 ערך סעיד את הופעת הבכורה שלו בקבוצה הבוגרת ובליג 1 בתיקו 0–0 נגד ליל. ואת עונת הבכורה שלו בקבוצה הבוגרת הוא סיים ללא שערים ב-9 הופעות בכל המסגרות.

ב-1 בספטמבר 2014 הושאל סעיד ללאוואל מהליג 2. ב-12 בספטמבר ערך סעיד את הופעת הבכורה של בלאוואל בתיקו 1–1 נגד אורליאן בליגה. ב-16 בינואר 2015 כבש סעיד את שער הבכורה שלו בקריירה הבוגרת בניצחון 1–0 על דיז'ון ואת עונת ההשאלה שלו בלאוואל הוא סיים עם 5 שערים ב-33 הופעות בכל המסגרות.

ב-31 באוגוסט 2015 הושאל סעיד לדיז'ון גם היא מהליג 2. ואת עונת ההשאלה שלו בדיז'ון שעלתה ליגה בסיום העונה, הוא סיים עם שער אחד ב-10 הופעות בכל המסגרות, ובסיום העונה שב לסטאד רן.

ב-11 בספטמבר 2016 כבש סעיד את שער הבכורה שלו בליג 1 בניצחון של רן 2–0 על קן. ואת העונה סיים עם 6 שערים ב-29 הופעות בכל המסגרות.

### דיז'ון
ב-7 ביולי 2017, חתם סעיד על חוזה לארבע שנים בדיז'ון מהליג 1 בה שיחק בעבר כמושאל. בעונת החזרה שלו לדיז'ון כבש סעיד 9 שערים ב-31 הופעות בכל המסגרות והיה לאחד משלושת הכובשים המובילים של הקבוצה. בעונת 2018/2019 כבש סעיד 8 שערים ב-42 הופעות בכל המסגרות ואף כבש את שער היתרון שהעלה את דיז'ון ל-2–1 נגד לאנס במשחק הגומלין של פלייאוף העלייה /ירידה בסיום העונה בו ניצחה לבסוף דיז'ון 3–1 ונותרה בליגה.

### טולוז
ב-3 באוגוסט 2019, חתם סעיד על חוזה ל-4 שנים בטולוז מהליג 1 ששילמה תמורתו 6 מיליון אירו, במה שהייתה ההעברה היקרה ביותר בתולדותיה.  ב-19 באוגוסט ערך סעיד את הבכורה הרשמית שלו בקבוצה בניצחון 1–0 על קבוצתו לשעבר דיז'ון. ב-28 בספטמבר כבש את שער הבכורה שלו בטולוז בתיקו 2–2 עם מץ. ועד מרץ כבש סעיד שני שערים ב-24 הופעות בכל המסגרות. ב-13 במרץ 2020 הודיעה התאחדות הכדורגל הצרפתית על הפסקת העונה בעקבות התפרצות מגפת הקורונה. כשטולוז בשלב זה דורגה במקום האחרון בטבלה. באפריל הוכרז שהעונה לא תתחדש, ושהירידות יוקפאו, אך בהמשך בוטלה ההחלטה וטולוז וסעיד נשרו לליג 2. ב-4 באוגוסט 2020 במהלך קדם העונה קרע סעיד את הרצועה הצולבת, והחמיץ את כל עונת 2020/2021 הוא שב למגרשים במרץ 2021 למשחק במסגרת הגביע הצרפתי במה שהייתה הופעתו היחידה במדי טולוז בעונה זו.

### לאנס
ב-22 ביוני 2021, לאחר שהחמיץ עונה שלמה, חתם סעיד על חוזה לארבע שנים בלאנס מהליג 1. ב-12 בספטמבר ערך סעיד את הופעת הבכורה שלו בקבוצה בניצחון 3–2 על בורדו בליגה. ב-26 בספטמבר כבש סעיד את שער הבכורה שלו בקבוצה בניצחון 3–2 על מרסיי. ואת עונת הבכורה שלו בקבוצה הוא סיים עם 6 שערים ב-23 הופעות בכל המסגרות. סעיד פתח טוב את עונת 2022/2023 כשלאנס רצה בצמרת, וב-17 בינואר 2023, הוא האריך את חוזהו בלאנס עד 2026. כשבסיום העונה לאנס ניצבה במקום השני בליגה, נקודה בלבד אחרי האלופה פריז סן-ז'רמן והעפילה לליגת האלופות. וסעיד סיים את העונה עם 6 שערים ב-22 הופעות בכל המסגרות. ב-3 באוקטובר 2023 ערך סעיד את הופעת הבכורה שלו באירופה בניצחון של לאנס 2–1 על ארסנל במסגרת שלב הבתים של ליגת האלופות. ואת העונה הוא סיים עם 7 שערים ב-32 הופעות בכל המסגרות. בעונת 2024/2025 החמיץ סעיד כמעט שלושה חודשים עקב פציעה, ואת העונה הוא סיים עם 4 שערים ב-26 הופעות בכל המסגרות.

## קישורים חיצוניים

## הערות שוליים

קטגוריה:כדורגלנים צרפתים
קטגוריה:חלוצי כדורגל צרפתים
קטגוריה:כדורגלני סטאד רן
קטגוריה:כדורגלני לאוואל
קטגוריה:כדורגלני דיז'ון
קטגוריה:כדורגלני טולוז
קטגוריה:כדורגלני לאנס
קטגוריה:צרפתים שנולדו ב-1995